Matt LeBlanc sluit by Top Gear-span aan | Maroela Media
Matt LeBlanc, Chris Evans en die Stig Foto: BBC
Die BBC het gesê die voormalige “Friends”-ster, Matt LeBlanc, gaan by die uitsaaier se gewilde “Top Gear”-program aansluit.
LeBlanc, wat Joey Tribbiani op die NBC-sitkom “Friends” gespeel het, gaan die motorprogram saam met Chris Evans aanbied. Dit is die eerste keer in Top Gear se 39 jaar lange geskiedenis wat ŉ nie-Britse akteur die program gaan aanbied.
Top Gear is wêreldwyd gewild danksy die program se motorwenke, waaghalsbestuurders en grappige kommentaar.
Die program het ŉ nuwe baadjie aangetrek nadat die voormalige aanbieder, Jeremy Clarkson, die program ná ŉ skandaal verlaat het. Clarkson is afgedank toe hy ŉ vervaardiger tydens ŉ onderonsie bygedam het. Die twee ander aanbieders, Richard Hammond en James May, het ook die program verlaat.
Evans is in Junie 2015 as een van die nuwe aanbieders aangekondig.
LeBlanc is ŉ selferkende “motorfanatikus” en hy is “baie opgewonde” om deel te wees van die program se nuwe hoofstuk. “Wat ŉ avontuur!” het hy gesê.
LeBlanc het vantevore as ŉ “Star in a reasonably priced car”-insetsel op Top Gear verskyn:
Good luck aan hulle. Sal eerder die een kyk met James, Richard en Jeremy
Hulle kan dit maar los! Top Gear sonder James,Richard en Jeremy is nie Top Gear nie!!!!
Sal nooit weer dieselfde wees nie.
Nêrens in die wêreld was ‘n program wat van aanbieders verander het suksesvol nie…..want dis nooit weer dieselfde nie, daarom verloor jy al jou “ou” kykers/luisteraars en moet die “nuwe” aanbieders hulle eie “nuwe gehoor” kry…en dit vat baie lank indien ooit. Tragies dat ‘n groot uitsaaier soos bbc nie hierdie konsep verstaan nie. As Jeremy, Richard en James nou ‘n nuwe soortgelyke program by ‘n ander uitsaaier begin…..vat hulle AL bbc se kykers saam.
Top Gear sal nooit weer so goed wees nie. James, Richard en Jeremy het dit gamaak. BBC het n groot fout gemaak. Top Gear in ander lande suck.